
EUTHYPHRONI 

[sau Despre pietate, dialog peirastic]2 

EUTHYPHRON SOCRATE 

EUTHYPHRON Ce s-a întîmplat, Socrate, de ţi-ai lăsat 
deoparte treburile din Lykeion3, şi acum îţi petreci vremea aici, 
la porticul arhontelui-basileu4; să nu-mi spui că ai şi tu vreo 
pricină la basileu, ca mine? 

SOCRATE Atenienii nu-i zic pricină, Euthyphron, ci urmărire5. 

EUTHYPHRON Ce spui? te pomeneşti că te urmăreşte cineva 
în justiţie; căci nu pot crede că tu ai fi dat în judecată pe altul6. 

SOCRATE Sigur că nu. 

EUTHYPHRON Deci altul pe tine? 

SOCRATE Bineînţeles. 

EUTHYPHRON Cine? 

SOCRATE Nici eu nu-l cunosc foarte bine, Euthyphron; mi se 
pare că e tînăr şi nu şi-a făcut încă un nume; i se zice, după cite 
ştiu, Meletos7; e din demul Pitthos8; dacă-ţi aminteşti de un 
oarecare Meletos din Pitthos, unul cu părul lung şi lins, nu prea 
bărbos şi cu nasul puţin coroiat. 

EUTHYPHRON Nu-mi dau seama, Socrate; dar ce acuzaţie îţi 
aduce? 

SOCRATE Ce acuzaţie? Nu una de rînd; după cît mi se pare, 
să te pricepi, tînăr fiind, la ceva atît de însemnat, nu e lucru de 
nimic. Adică, după cît spune el, ştie în ce fel sînt corupți tinerii şi 
cine sînt cei care-i strică; e, de bună seamă, un om tare 
priceput, şi dîndu-şi seama că din pricina neştiinţei mele îi duc la 
pieire pe cei de o vîrstă cu el, vine să mă acuze, ca în faţa 
mamei noastre, în faţa cetăţii. Şi cred că numai el a început să 
se ocupe de treburile cetăţii aşa cum se cuvine; căci se cuvine 
să ai grijă în primul rînd de tineri, să fie cît mai de ispravă, după 
cum un bun gospodar are, în mod firesc, grijă în primul rînd de 
plantele tinere şi abia apoi şi de celelalte; şi iată că şi Meletos 
vrea, pesemne, să curețe mai întîi oraşul de noi, care distrugem 
mlădiţele fragede, cum zice el, iar după aceea, e limpede că, 
ocupîndu-se şi de cei mai în vîrstă, va aduce mari şi nenumărate 
foloase cetăţii, cum dealtminteri şi e de aşteptat de la unul care 
a început atit de bine. 

EUTHYPHRON M-aş bucura să cred, Socrate, dar mă tem să 
nu se întîmple tocmai dimpotrivă; mi se pare că el face pur şi 


simplu un rău cetăţii, începînd tocmai cu Hestia9, din moment 
ce chiar ţie încearcă să-ţi facă o nedreptate. Dar spune-mi: ce 
zice că faci tu de-i strici pe tineri? 

SOCRATE Lucruri ciudate, preavrednice Euthyphron, dacă stai 
să-l asculţi; zice că eu sînt un făuritor de zei; şi anume pentru 
asta m-a şi dat în judecată : că născocesc zei noi, iar în cei vechi 
nu cred. 

EUTHYPHRON înţeleg, Socrate; se gindeşte pe semne la 
daimonullO despre care tot spui că sălăşluieşte în tine. Asta e 
pricina pentru care în acuzaţie se spune că tu ai născoci lucruri 
noi în privinţa zeilor; iar el vine la tribunal ca să te ponegrească, 
ştiind că astfel de calomnii prind foarte uşor în faţa mulţimii. Tot 
aşa şi cu mine; ori de cite ori le spun în Adunarea Poporuluill 
ceva despre cele divine şi le prevestesc viitorul, lumea îşi bate 
joc de mine, de parcă n-aş fi în toate minţile; şi măcar de-ar fi 
fost vreodată un neadevăr în prorocirile mele. Dar sînt invidioşi 
pe oameni de felul nostru. Nu trebuie să-ţi pese însă de ei ciîtuşi 
de puţin, ci mai degrabă să-i înfrunţi. 

SOCRATE Dragă Euthyphron, să fii luat în ris nu înseamnă, 
desigur, nimic. Atenienii nu se prea neliniştesc, cred eu, dacă li 
se pare că cineva e un om deosebit, numai să nu vrea să le 
împărtăşească şi altora din priceperea lui; dacă li se pare însă că 
vrei să-i faci şi pe alţii asemenea ţie, atunci se înfurie, fie din 
invidie, cum spui tu, fie din altă pricină. 

EUTHYPHRON Nu mă grăbesc deloc să aflu ce simţăminte au 
atenienii faţă de mine în această privinţă! 

SOCRATE Socotesc, poate, că te arăţi destul de rar şi că n-ai 
de gind să-i înveţi şi pe alţii ceea ce ştii; eu însă mă tem ca nu 
cumva din pricina firii mele prietenoase 

să li se pară că spun fără reţinere, oricui, tot ce am de spus, 
nu numai fără plată12, dar gata să plătesc eu însumi, cu 
bucurie, ori de cîte ori ar vrea cineva să mă asculte. Dacă ar fi, 
aşadar, să-şi bată joc de mine, precum spui că păţeşti tu, n-ar fi 
nici chiar atît de neplăcut să ne petrecem timpul la judecată 
glumind şi rizînd; dacă vor lua însă lucrurile în serios, atunci nu 
poate şti nimeni cum se va isprăvi, decît doar voi, profeţii. 

EUTHYPHRON Poate că nu se va întîmpla nimic, Socrate, ci 
vei conduce procesul după gîndul tău, şi sper că şi eu, după al 
meu. 

SOCRATE Dar tu, Euthyphron, ce fel de proces ai; eşti 


urmărit, sau urmăreşti pe cineva? 

EUTHYPHRON Urmăresc. 

SOCRATE Pe cine? 

EUTHYPHRON Pe unul pe care se pare că e o nebunie să-l 
urmăreşti. 

SOCRATE Dar de ce? Urmăreşti vreo fiinţă înaripată? 

EUTHYPHRON Nu văd cum ar zbura unul care e bătrin de-a 
binelea. 

SOCRATE Cine e acesta? 

EUTHYPHRON Tatăl meu. 

SOCRATE Tatăl tău, preabunule? 

EUTHYPHRON Chiar aşa. 

SOCRATE Dar care e acuzaţia, şi despre ce fel de proces e 
vorba? 

EUTHYPHRON De omor, Socrate13. 

SOCRATE Pe Heracles! de bună seamă mulţimea nu ştie cum 
e drept să te porţi; căci nu oricine e în stare să se poarte după 
dreptate într-o împrejurare ca asta, ci doar un om care a ajuns 
pînă departe pe calea înţelepciunii. 

EUTHYPHRON Pînă departe, pe Zeus, Socrate14. 

SOCRATE Cel ucis de tatăl tău e vreo rudă a voastră? De 
bună seamă; doar nu l-ai da în judecată pentru omor dacă ar fi 
vorba de un străin. 

EUTHYPHRON Mă faci să rid, Socrate; crezi că e vreo 
deosebire dacă cel ucis este un străin sau o rudă? Singurul lucru 
de care trebuie ţinut seama e dacă cel care a ucis avea dreptul 
să o facă sau nu; dacă avea dreptul, se cuvinesă-l laşi în pace, 
iar de nu, să-l dai în judecată, chiar dacă ucigaşul ar sta cu tine 
în casă şi ar mînca la masă cu tine. Te acoperi şi tu de pîngărire 
dacă trăieşti în preajma unui astfel de om, ştiind ce a făcut, şi 
nu te purifici, pe tine şi pe el, urmărindu-l în judecată. Şi apoi cel 
ucis a fost un servitor al meu: pe cînd lucram pămîntul la 
Naxos15, ne-a lucrat şi el pe simbrie. Odată, îmbătindu-se, s-a 
mîniat pe unul din sclavii noştri şi l-a înjunghiat. Atunci tata l-a 
legat de miini şi de picioare şi l-a aruncat într-un şanţ; apoi a 
trimis un om aici la exeget16 ca să întrebe ce-i de făcut. între 
timp nu s-a mai îngrijit de soarta celui legat şi puţin i-a păsat de 
el, gîndindu-se că e un ucigaş şi că nu-i nici o pagubă chiar dacă 
moare; ceea ce s-a şi întîmplat. Căci de foame şi de frig, şi din 
pricina legăturilor, a murit înainte ca omul trimis la exeget să se 


fi întors. Chiar de asta sînt miîniaţi şi tata şi celelalte rude : 
fiindcă-l dau în judecată pe tatăl meu pentru moartea unui 
ucigaş, şi nici măcar nu l-a omorît el însuşi, zic ei; iar în cel mai 
rău caz, chiar dacă l-ar fi omorit, cel ucis fiind la rîndu-i un 
ucigaş, nu trebuie să ne batem capul pentru un astfel de om; 
este o impietate ca un fiu să-şi dea tatăl în judecată pentru 
omor, zic ei, Socrate, neştiind care e gîndul zeilor în privinţa 
pietăţii şi a impietăţii17. 

SOCRATE Tu însă, pe Zeus, Euthyphron, crezi că ştii întocmai 
care e gîndul zeilor şi despre pietate şi despre impietate, aşa 
încît faptele fiind acestea pe care le povesteşti tu, nu te temi că 
dacă te judeci cu tatăl tău ai putea săvirşi, la rîndu-ţi, o 
impietate? 

EUTHYPHRON La ce aş mai fi bun, Socrate, şi cu ce s-ar 
deosebi Euthyphron de cei mai mulţi oameni, dacă n-aş 
cunoaşte cu exactitate toate aceste lucruri? 

SOCRATE Bine, preaminunate Euthyphron, dar atunci nimic 
nu e mai de preţ pentru mine decit să mă fac învăţăcelul tău şi 
in faţa acuzaţiei lui Meletos să i-o iau înainte de la bun început 
chiar cu aceste lucruri, spunîndu-i că în ceea ce mă priveşte, 
încă dinainte am pus mare preţ pe ştiinţa celor divine; iar acum, 
de vreme ce vina mea ar fil8 că vorbesc după capul meu şi 
născocesc în privinţa celor divine, m-am făcut elevul tău. „Şi 
dacă eşti şi tu de părere, Meletos, că Euthyphron e un om 
priceput la astfel de lucruri, i-aş zice eu, atunci să crezi şi despre 
mine că gindesc cum se cuvine şi să nu mă dai în judecată; iar 
de nu, îndreaptă-ţi acuzaţia mai întîi împotriva profesorului meu 
şi nu împotriva mea; şi asta pentru că el îi duce la pierzare pe 
bătrîni — şi pe mine, şi pe propriul său tată; pe mine prin 
învăţătura lui, iar pe tatăl său, mustrîndu-l şi pedepsindu-l." lar 
dacă nu s-ar lăsa convins şi nici n-ar renunţa la proces, nici nu 
te-ar da în judecată pe tine în locul meu, n-ar trebui oare spuse 
la tribunal aceleaşi lucruri? 

EUTHYPHRON Da, pe Zeus, Socrate; dacă s-ar apuca să mă 
dea pe mine în judecată, i-aş găsi eu, cred, punctul slab, şi 
atunci am avea de discutat la tribunal mai degrabă despre el 
decit despre mine. 

SOCRATE Tocmai fiindcă îmi dau seama de aceste lucruri, 
doresc să devin elevul tău, dragă prietene; căci uite, Meletos, ca 
şi oricare altul, pe tine nici nu pare a te observa, iar pe mine m- 


a pătruns eu atita agerime şi iuţeală, încît m-a şi dat în judecată 
pentru impietate. Spune-mi dar, rogu-te, pentru numele lui 
Zeus, ceea ce ai afirmat adineaori că ştii preabine : ce anume 
înseamnă pietate şi impietate, atît în privinţa omorului, cît şi în 
alte privinţe; oare pietatea nu e în orice împrejurare asemenea 
sieşi; iar impietatea nu e oare cu totul potrivnică pietăţii, şi, la 
fel, tot ce poate fi nelegiuit nu e oare asemenea sieşi, avind 
mereu acelaşi unic chip19, şi conform cu impietatea? 

EUTHYPHRON Ba chiar aşa, Socrate. 

SOCRATE Spune-mi deci, ce zici tu că înseamnă pietatea şi 
impietatea?20 

EUTHYPHRON Spun, de bună seamă, că pietate înseamnă 
ceea ce fac eu acum21: adică să urmăreşti în justiţie pe cel care 
săvirşeşte o nelegiuire — fie omor, fie furt de lucruri sfinte — 
sau orice lucru de acest fel, chiar dacă s-ar întîmpla să-ţi fie 
tată, sau mamă, sau oricine ar fi; iar a nu-l da pe mîna justiţiei e 
o impietate; de altfel, priveşte, Socrate, ce temeinică dovadă îţi 
voi aduce (lucru pe care l-am mai spus şi altora) că stă in firea 
legii, şi a dreptăţii deci, să nu închizi ochii în faţa unui nelegiuit, 
oricine s-ar întîmpla el să fie; şi anume: toţi oamenii socotesc că 
Zeus este cel mai bun şi mai drept dintre zei şi toţi recunosc că 
el l-a pus în lanţuri pe tatăl său pentru că, împotriva dreptăţii, îşi 
mînca proprii săi fii; la rîndul său, chiar tatăl lui Zeus şi-a mutilat 
părintele din pricini asemănătoare22; iar pe mine mă ocărăsc 
că-l dau în judecată pe tatăl meu care a călcat legea, şi astfel se 
contrazic în cele ce spun despre zei şi despre mine. 

SOCRATE Oare asta să fie pricina că sînt chemat în faţa 
judecății, Euthyphron: faptul că nu-i ascult cu plăcere pe cei care 
povestesc astfel de lucruri despre zei?28. Se vor găsi unii care 
să-mi facă o vină din asta. Acum însă, dacă şi tu, care te pricepi 
atit de bine la toate acestea, gîndeşti la fel, s-ar părea că n- 
avem alta de făcut decit să gîndim şi noi tot aşa. De altfel ce să 
mai zic, de vreme ce recunosc eu însumi că nu mă pricep cituşi 
de puţin la asemenea lucruri? Dar, spune-mi, pentru numele lui 
Philios24, tu crezi într-adevăr că aşa s-au întîmplat lucrurile? 

EUTHYPHRON Mai sînt şi altele, şi mai uimitoare, despre care 
mulţimea nu ştie nimic. 

SOCRATE Şi tu chiar crezi că există războaie între zei, şi uri 
cumplite, şi lupte, şi multe altele de acest fel, despre care 
vorbesc poeţii şi pe care ni le înfăţişează pictorii noştri de 


seamă? La Panateneele Mari25, de pildă, e purtat către Acropole 
un peplos acoperit cu astfel de chipuri; să zicem, deci, că toate 
acestea sînt adevărate, Euthyphron? 

EUTHYPHRON Şi nu numai acestea, Socrate; ci, după cum 
spuneam mai înainte, îţi voi povesti despre zei, dacă ai vrea, şi 
multe altele, de care ştiu că vei rămîne uimit. 

SOCRATE Nici nu m-aş mira; dar am să te ascult altădată, 
cînd vei putea să-mi povesteşti pe îndelete; acum însă încearcă 
să-mi dai un răspuns mai limpede la ceea ce te-am întrebat 
adineaori. Căci iscodindu-te despre ce-ar putea fi pietatea, nu 
m-ai învăţat îndeajuns despre ce-i vorba, prietene, ci mi-ai spus 
doar că tocmai acest lucru e pios, pe care-l săvirşeşti tu acum, 
dîndu-l în judecată pentru omor pe tatăl tău. 

EUTHYPHRON Şi am spus adevărul, Socrate. 

SOCRATE De bună seamă; dar tu zici, Euthyphron, că şi 
multe alte lucruri sînt pioase. 

EUTHYPHRON Chiar şi sînt. 

SOCRATE Aminteşte-ţi însă că nu te-am rugat să-mi arăţi una 
sau două din multele fapte pioase, ci chipul acela anume care 
face ca faptele pioase să fie pioase; doar ai spus că datorită 
unui caracter unic faptele nelegiuite sînt nelegiuite, iar cele 
pioase, pioase; sau nu-ţi aduci aminte? 

EUTHYPHRON Ba da. 

SOCRATE  Invaţă-mă, aşadar, care este acest caracter 
specific, pentru ca, privind la el şi folosindu-l ca pildă, să pot 
spune despre faptele tale sau ale altuia că, fiindu-i asemenea, 
sînt pioase, iar că nefiindu-i, nu sînt. 

EUTHYPHRON Dacă asta vrei, Socrate, îţi voi spune şi asta. 

SOCRATE Chiar asta vreau. 

EUTHYPHRON Pios este ce le e drag zeilor, iar ce le e urît e 
nelegiuit. 

SOCRATE Foarte frumos, Euthyphron; mi-ai răspuns întocmai 
cum doream; dacă însă spusele tale sînt şi adevărate, asta n-o 
ştiu încă; dar nu mă îndoiesc că îmi vei dovedi că sînt 
adevărate. 

EUTHYPHRON Bineînţeles. 

SOCRATE Atunci hai să cercetăm mai îndeaproape ceea ce 
spunem: ce este drag zeilor, ca şi omul iubit de zei, este pios, iar 
lucrul sau omul urit de zei este nelegiuit; nu este acelaşi lucru 
pietatea cu impietatea, ci tot ce poate fi mai potrivnic; nu-i aşa? 


EUTHYPHRON Ba aşa e. 

SOCRATE Şi pare că a fost bine redat în cuvinte. 

EUTHYPHRON Aşa cred, Socrate; aşa se spune. 

SOCRATE Dar şi că zeii se învrăjbesc, şi acest lucru se spune, 
Euthyphron, şi că se ceartă unii cu alţii, şi că se iscă miînie între 
ei? 

EUTHYPHRON Da, se spune. 

SOCRATE Oare în care privinţă se iscă neînțelegerile care 
nasc ura şi mînia, preabunule? Hai să cercetăm astfel: dacă am 
avea păreri deosebite — tu şi eu — despre nişte numere, care 
din ele e mai mare, oare deosebirea în această privinţă ne-ar 
face să ne miîniem şi să ne duşmănim unul pe altul, sau, 
apucîndu-ne de socotit, ne-am împăca repede? 

EUTHYPHRON Ne-am împăca, desigur. 

SOCRATE Aşadar, şi dacă am avea păreri deosebite despre 
ce e mai mic şi ce e mai mare, apucîndu-ne să măsurăm, am 
înceta repede neînţelegerea? 

EUTHYPHRON Aşa este. 

SOCRATE lar apucîndu-ne de cîntărit, cred că ne-am împăca 
în privinţa a ce e mai greu şi ce e mai uşor? 

EUTHYPHRON Cum să nu? 

SOCRATE Atunci care sînt lucrurile în privinţa cărora dacă am 
avea păreri deosebite, neputind ajunge la un criteriu de 
apreciere, am deveni duşmani şi ne-am învrăjbi? Poate că nu-ți 
vin numaidecit în minte, dar, din vorbele mele, încearcă să vezi 
dacă nu cumva acestea sînt dreptatea şi nedreptatea, frumosul 
şi uritul, binele şi răul26; oare nu tocmai acestea sînt lucrurile 
despre care deosebindu-ne în păreri şi neputînd ajunge la nişte 
criterii potrivite am ajunge duşmani, atunci cînd ar fi să 
ajungem, şi eu şi tu şi toţi ceilalţi oameni? 

EUTHYPHRON Chiar aceasta e neînţelegerea, Socrate, şi în 
aceste privinţe. 

SOCRATE Bine, Euthyphron, dar zeii, dacă ajung la 
neînţelegeri, oare nu în aceste privinţe le au? 

EUTHYPHRON Neapărat. 

SOCRATE Aşadar şi dintre zei, preacinstite Euthyphron, unii 
socotesc drepte, frumoase şi urite, bune şi rele unele lucruri, zici 
tu, iar alţii — altele; doar n-ar apărea dezbinări între ei dacă nu 
s-ar certa despre aceste lucruri; aşa e? 

EUTHYPHRON Adevărat spui. 


SOCRATE Deci lucrurile pe care le socoteşte fiecare dintre ei 
frumoase şi bune şi drepte, pe acelea le şi iubeşte, iar pe cele 
potrivnice lor le urăşte? 

EUTHYPHRON Desigur. 

SOCRATE Deci, aceleaşi lucruri, zici tu, unii le socotesc 
drepte, iar alţii nedrepte; şi certîndu-se în privinţa acestora 
ajung la dezbinări şi la războaie; oare nu-i aşa? 

EUTHYPHRON Ba da. 

SOCRATE Se pare deci că zeii iubesc şi urăsc aceleaşi lucruri; 
aceleaşi lucruri sînt totodată urite şi iubite de zei. 

EUTHYPHRON Aşa se pare. 

SOCRATE Atunci, Euthyphron, aceleaşi lucruri ar putea fi şi 
pioase şi nelegiuite, dacă o luăm aşa. 

EUTHYPHRON Mă tem că da. 

SOCRATE Atunci nu mi-ai răspuns la ce te-am întrebat, 
preastrălucitul meu prieten; căci nu te-am întrebat ce lucru s-ar 
nimeri să fie şi pios şi nelegiuit; se pare că ce poate fi îndrăgit 
de zei le poate fi şi urit; încît fapta ta de acum, Euthyphron, cînd 
vrei să-l pedepseşti pe tatăl tău, nu e de mirare dacă îi e plăcută 
lui Zeus, dar lui Cronos şi lui Uranos le e urită; lui Hefaistos — 
plăcută, dar urită Herei27; şi dacă mai sînt zei care nu se înţeleg 
în această privinţă, le e şi lor, la fel, plăcută sau urită. 

EUTHYPHRON Dar eu cred, Socrate, că între zei nu există 
dezbinare cînd e vorba să-l pedepseşti pe unul care a ucis un 
om pe nedrept. 

SOCRATE Cum aşa? între oameni ai auzit pe cineva să ţină 
morţiş că un om care a ucis pe nedrept, sau a făcut orice altă 
faptă potrivnică dreptăţii, nu trebuie pedepsit? 

EUTHYPHRON Dar ei nu încetează niciodată să tăgăduiască 
acest lucru, fie la judecăţi, fie în alte părţi; căci cei care au făcut 
tot felul de rele fac şi spun tot ce se poate pentru a scăpa de 
pedeapsă. 

SOCRATE Adică ei recunosc că au făcut rele, Euthyphron, şi, 
recunoscînd, spun totuşi că nu trebuie să fie pedepsiţi? 

EUTHYPHRON Ba nu, nicidecum. 

SOCRATE Atunci ei nu fac şi nu spun tot ce le stă în putinţă, 
căci asta nu îndrăznesc, cred eu, să o spună, şi nici să nege că, 
dacă au călcat legea trebuie să fie pedepsiţi; ci ei nu recunosc, 
cred eu, că au călcat legea; nu-i aşa? 

EUTHYPHRON Adevărat. 


SOCRATE Deci nu se opun ca acela care a călcat legea să fie 
pedepsit; poate că nu cad de acord asupra altui lucru: cine e un 
călcător de lege, prin ce fapte şi cînd. 

EUTHYPHRON Adevărat. 

SOCRATE Atunci şi cu zeii se întîmplă la fel: învrăjbindu-se în 
privinţa a ce e drept şi ce e nedrept, după cum afirmi tu, se 
întîmplă ca unii să spună despre ceilalţi că săvirşesc fapte 
potrivnice dreptăţii, iar aceştia să tăgăduiască? Pentru că 
nimeni, preabunule, fie el zeu sau om, nu îndrăzneşte să spună 
că unul care a călcat legea nu trebuie pedepsit. 

EUTHYPHRON Da, Socrate, aici ai dreptate în principal. 

SOCRATE Dar cred că se contrazic despre fiecare faptă în 
parte cei care se contrazic, şi oameni şi zei, dacă şi zeii se 
contrazic; avind păreri deosebite despre o anumită faptă, unii 
spun că e conformă cu dreptatea, iar alţii — dimpotrivă; oare nu 
e aşa? 

EUTHYPHRON Ba da, desigur. 

SOCRATE Hai atunci, dragă Euthyphron, învaţă-mă şi pe 
mine, ca să devin mai înţelept; ce dovadă ai tu că pentru toţi 
zeii a fost ucisă pe nedrept acea slugă care a săvirşit un omor şi 
care, fiind legată de către stăpînul celui mort, a apucat să moară 
din cauza legăturilor înainte ca acela care a legat-o să afle de la 
exeget ce-i de făcut; oare toţi gindesc că pentru un astfel de om 
se cuvine ca un fiu să-l dea în judecată şi să-l acuze de omor 
pe tatăl său? Fii bun şi încearcă să-mi arăţi limpede că mai 
presus de orice zeii socotesc această faptă ca dreaptă; iar dacă 
mi-o vei arăta îndeajuns de lămurit nu voi înceta niciodată să-ţi 
laud înţelepciunea. 

EUTHYPHRON Nu-i, poate, un lucru uşor, Socrate; cred că sînt 
totuşi în stare să ţi-l dovedesc cît se poate de limpede. 

SOCRATE Văd că eu îţi par mai greu de lămurit decit 
judecătorii; lor îţi va fi, doar, simplu să le arăţi că a fost vorba de 
o faptă potrivnică dreptăţii şi că zeii urăsc cu toţii astfel de 
lucruri. 

EUTHYPHRON Va fi cît se poate de simplu, Socrate; 
bineînţeles, dacă-mi vor asculta vorbele. 

SOCRATE Le vor asculta cu siguranţă dacă li se va părea că 
vorbeşti bine. însă mi-a venit ceva în minte chiar în timp ce 
vorbeai şi-mi zic în sinea mea: „Oricit de limpede mi-ar arăta 
Euthyphron că zeii socotesc cu toţii că un astfel de omor este 


împotriva dreptăţii, cu ce voi fi aflat eu mai mult de la 
Euthyphron ce este pietatea şi ce este impietatea? Fapta de 
care e vorba ar fi, pare-se, urită zeilor, dar nu prin asta ne-a 
apărut în faţă hotarul dintre pietate şi impietate; pentru că ce e 
urit de zei ne-a apărut totodată şi ca iubit de zei." Încît de asta 
te iert, Euthyphron: socotească toţi zeii acea faptă ca potrivnică 
dreptăţii, dacă vrei tu, şi urască-o toţi. Dar dacă ne îndreptăm 
acum vorbele, hotărînd că ceea ce este urit de toţi zeii este 
nelegiuit, iar ce e iubit de toţi este pios, iar ce e iubit de unii şi 
urit de alţii nu-i nici una nici alta sau e şi una şi alta, oare în 
acest fel vrei să punem acum hotar între pietate şi impietate? 

EUTHYPHRON Ce ne împiedică, Socrate? 

SOCRATE Din partea mea, nimic, Euthyphron; dar tu, privind 
la ale tale, gindeşte-te dacă sprijinindu-te pe aceste cuvinte îmi 
vei putea dovedi atit de uşor ceea ce ai făgăduit. 

EUTHYPHRON în ceea ce mă priveşte aş spune bucuros că 
pios este ceea ce e iubit de toţi zeii, iar ce e urit de toţi zeii e 
nelegiuit. 

SOCRATE Atunci să cercetăm oare acest lucru, Euthyphron, 
dacă e bine spus sau să-l lăsăm baltă şi să-l primim aşa cum e, 
de la noi sau de la alţii, şi, ori de cîte ori spune cineva despre un 
lucru că e într-un anume fel, să încuviinţăm că aşa este; oare 
trebuie sau nu să cercetăm ce vrea să spună cel care vorbeşte? 

EUTHYPHRON Trebuie să cercetăm; însă eu cred că vorba de 
adineaori a fost bine spusă. 

SOCRATE Poate că vom înţelege faptele şi mai bine, dragul 
meu. Gîndeşte-te, deci, la următorul lucru: oare ceea ce e pios 
este iubit de zei pentru că e pios, sau este pios pentru că e iubit 
de zei? 

EUTHYPHRON Nu ştiu ce spui, Socrate. 

SOCRATE Am să încerc să-ţi explic mai limpede. Spunem 
despre ceva că este purtat sau că poartă, că e condus sau 
conduce, că e văzut sau că vede? îţi dai seama că toate lucrurile 
de acest fel sînt diferite unele faţă de celelalte şi înţelegi prin ce 
se deosebesc? 

EUTHYPHRON Cred că-mi dau seama. 

SOCRATE Şi ce este un lucru iubit şi că e altceva ceea ce 
iubeşte? 

EUTHYPHRON Cum să nu? 

SOCRATE Spune-mi atunci, oare ceea ce e purtat, pentru că îl 


poartă cineva este purtat sau din altă cauză? 

EUTHYPHRON Pentru că îl poartă. 

SOCRATE Şi ceea ce e condus — pentru că-l conduce cineva, 
şi ceea ce e văzut, pentru că îl vede? 

EUTHYPHRON întocmai. 

SOCRATE Deci nu pentru că e văzut, de aceea îl vede cineva, 
ci, dimpotrivă, pentru că îl vede cineva, de aceea e văzut; nu 
pentru că e condus, de aceea îl conduce cineva, ci pentru că îl 
conduce, de aceea e condus; şi, la fel, nu pentru că e purtat îl 
poartă cineva, ci pentru că îl poartă, e purtat. Oare e pe deplin 
limpede, Euthyphron, ceea ce vreau să spun? Asta vreau să 
spun că, dacă ceva se face sau suferă o acţiune, nu pentru că e 
făcut, de aceea se face, ci pentru că se face, de aceea e făcut; 
şi nu pentru că e suferind, de aceea suferă, ci pentru că suferă, 
e suferind; sau nu eşti de aceeaşi părere?28. 

EUTHYPHRON Ba da. 

SOCRATE Aşadar, şi ceea ce e iubit, nu e oare ceva cee 
făcut, sau suferă o acţiune? 

EUTHYPHRON Sigur că da. 

SOCRATE Şi în acest caz e la fel ca prima dată; nu pentru că 
e iubit, de aceea îl iubeşte cineva, ci pentru că îl iubeşte cineva, 
este iubit. 

EUTHYPHRON Neapărat. 

SOCRATE Atunci ce spunem despre pietate, Euthyphron? 
Ceva anume este iubit de toţi zeii, după vorba ta? 

EUTHYPHRON Da. 

SOCRATE Oare îl iubesc pentru că e pios, sau din altă pricină? 

EUTHYPHRON Nu; de aceea. 

SOCRATE Atunci, pentru că e pios, de aceea îl iubesc zeii; şi 
nu pentru că-l iubesc zeii, de aceea este pios? 

EUTHYPHRON Aşa se pare29. 

SOCRATE Dar pentru că îl iubesc zeii, de aceea e iubit şi 
anume iubit de zei? 

EUTHYPHRON Cum să nu? 

SOCRATE Atunci ceea ce este iubit de zei nu e totuna 

cu ce e pios şi nici ceea ce e pios cu ce e iubit de zei, ci sînt 
două lucruri diferite. 

EUTHYPHRON Cum aşa, Socrate? 

SOCRATE Pentru că am fost de acord că ceea ce e pios, de 
aceea este iubit pentru că e pios, dar nu e pios pentru că este 


iubit; aşa e? 

EUTHYPHRON Da. 

SOCRATE Dar ceea ce e iubit de zei — pentru că îl iubesc zeii, 
prin însuşi faptul că ei îl iubesc este iubit de zei, şi nu pentru că 
e iubit de zei, de aceea îl iubesc zeii. 

EUTHYPHRON Adevărat. 

SOCRATE Dar dacă ar fi acelaşi lucru, dragă Euthyphron, 
ceea ce e iubit de zei şi ceea ce e pios, atunci: dacă ceea cee 
pios l-ar iubi zeii pentru că e pios, la fel, ceea ce e iubit de zei l- 
ar iubi zeii pentru că e iubit de zei; iar dacă ceea ce e iubit de 
zei este iubit de zei pentru că-l iubesc zeii, atunci şi ceea ce e 
pios ar fi pios pentru că-l iubesc zeii; vezi însă acum că e tocmai 
dimpotrivă, pentru că e vorba de două lucruri cu totul deosebite. 
Primul este de iubit pentru că îl iubesc zeii; pe celălalt, pentru că 
e de iubit, de aceea îl iubesc zeii. Şi mă tem, Euthyphron, că 
întrebat fiind ce înseamnă pietatea, tu nu vrei să-mi lămureşti 
natura ei, şi mi-ai spus o însuşire, sau ceea ce suferă acest 
subiect — pietatea — şi anume că e iubită de toţi zeii; dar ce 
este ea, încă nu mi-ai spus. Nu ascunde acest lucru de mine, 
rogu-te, ci spune iarăşi, de la început, ce este această pietate, 
fie că este iubită de zei sau suferă orice altă acţiune; căci nu în 
această privinţă ne vom deosebi ; spune, dar, cu bunăvoință, ce 
este pietatea şi ce este impietatea? 

EUTHYPHRON Vezi, Socrate, îmi vine greu să-ţi spun ce am în 
minte; parcă ne scapă mereu ceea ce ne propunem şi nu vrea să 
stea unde-l aşezăm. 

SOCRATE Parcă ar fi ale strămoşului nostru Dedal30 cuvintele 
tale, Euthyphron; dacă le-aş fi rostit şi aşezat , eu, poate că ţi-ai 
fi bătut joc de mine că şi mie, datorită înrudirii cu el, mi-o iau la 
fugă toate, cînd vorbesc, şi nu vor să rămînă acolo unde le 
aşază omul; acum însă aceste 

presupuneri sînt ale tale şi se cere altă glumă, căci la tine nu 
vor să stea locului, după cum ţi se pare şi ţie. 

EUTHYPHRON Ba mie mi se pare că aceste cuvinte au dreptul 
la aceeaşi glumă, Socrate; căci dacă toate cele o iau care 
încotro şi nu stau locului, nu eu le-am aşezat, ci mi se pare că tu 
eşti Dedal; pentru că din partea mea ar rămîne aşa cum sînt. 

SOCRATE Atunci mă tem, prietene, că am ajuns mai grozav 
decit acela întru meşteşug, pentru că el făcea să nu stea locului 
numai lucrurile lui, eu însă, pe lîngă ale mele, s-ar părea că le 


pun în mişcare şi pe ale altuia. Dar ce e mai distins din toată 
arta mea e că fără voie sînt iscusit ; căci aş vrea ca vorbele 
mele să rămînă liniştite şi să şadă nemişcate mai mult decit aş 
putea dori să mă aleg, pe lîngă priceperea lui Dedal cu bunurile 
lui Tantal31. Dar ajunge cu astea; pentru că mi se pare că te-ai 
înmuiat, mă voi strădui eu însumi să-ţi arăt cum să mă înveţi 
despre pietate; şi să nu-ţi pierzi curajul de la început. Vezi, deci, 
dacă ţi se pare necesar ca tot ceea ce e pios să fie drept32. 

EUTHYPHRON Sigur. 

SOCRATE Atunci şi tot ceea ce e drept este oare pios sau: tot 
ce e pios este drept dar nu tot ce e drept este pios, ci o parte 
este pios iar o parte — altminteri?33 

EUTHYPHRON Nu pot urmări ce spui, Socrate. 

SOCRATE Şi doar eşti mai tînăr decît mine, iar în înţelepciune 
mă întreci cu atît mai mult; dar, cum zic, te-ai înmuiat datorită 
belşugului de înţelepciune. Fă însă o sforţare, preafericitule; nu 
e nimic greu de înţeles în ceea ce spun; căci spun tocmai pe dos 
decit poetul care a scris în versurile lui: "Pe 

Zeus făcătorul, acela ce toate în lume sădit-a, 

să-l pomeneşti nu vrei; căci unde e teama, acolo-i 
respectul'"34. 

Dar eu mă voi deosebi de poet prin aceasta: să-ţi spun prin 
ce? 

EUTHYPHRON Sigur că da. 

SOCRATE Nu mi se pare că „unde e teamă, acolo e şi 
respect"; cred că mulţi se tem de boli, de sărăcie şi de multe 
alte lucruri de acest fel, dar, temîndu-se, nu respectă în nici un 
fel lucrurile de care se tem; nu crezi şi tu? 

EUTHYPHRON Ba da. 

SOCRATE Dar unde există respect, există şi teamă; există 
cineva care, avînd respect faţă de ceva şi ruşine, să nu aibă şi 
sfială şi să nu se teamă de faima rea? 

EUTHYPHRON Ba se teme. 

SOCRATE Atunci nu e drept să spui: „unde e teamă, acolo e 
şi respect", ci unde e respect, acolo e şi teamă, dar unde e 
teamă nu e întotdeauna şi respect; cred că teama e mai largă 
decit respectul, căci respectul e o parte a temerii; cum e şi cu 
numărul impar: nu întotdeauna dacă e un număr, e impar, dar 
dacă e impar — atunci e număr; acum poţi urmări? 

EUTHYPHRON Da, sigur. 


SOCRATE Cam aşa ceva am întrebat şi eu adineaori: oare 
unde e dreptate acolo e şi pietate, sau: unde e pietate acolo e şi 
dreptate, dar unde e dreptate nu e peste tot pietate, căci 
pietatea e o parte a dreptăţii; aşa să spunem sau ai altă părere? 

EUTHYPHRON Nu, aşa e; cred că e bine spus. 

SOCRATE Vezi atunci ce urmează; dacă pietatea e o parte a 
dreptăţii, trebuie, pare-se, să descoperim care parte a dreptăţii 
este pietatea. Dacă tu m-ai întreba despre cele de care vorbeam 
adineaori, de pildă, ce parte a numărului este numărul par şi ce 
fel de număr este acesta, ţi-aş spune că e numărul format din 
două părţi nu inegale, ci egale; nu crezi? 

EUTHYPHRON Ba da. 

SOCRATE Atunci încearcă şi tu să mă înveţi care parte a 
dreptăţii este pietatea, ca să-i spun şi lui Meletos să nu mă mai 
nedreptăţească şi să nu mă mai învinuiască de necinstirea 
zeilor; pentru că am învăţat îndestulător de la tine ce e evlavios 
şi pios şi ce nu. 

EUTHYPHRON lată, Socrate, care parte a dreptăţii cred eu că 
o formează evlavia şi pietatea: anume cea referitoare la grija 
cuvenită faţă de zei; iar cea referitoare la oameni este cealaltă 
parte a dreptăţii35. 

SOCRATE Mi se pare că e foarte frumos spus, Euthyphron; 
dar mai am încă o mică nelămurire : nu prea înţeleg la ce fel de 
grijă te referi; doar nu vrei să spui că aşa cum e grija faţă de 
orice altceva, la fel e şi aceea faţă de zei; căci zicem cam aşa: 
nu oricine ştie să aibă grijă de cai, ci doar grăjdarul; nu-i aşa? 

EUTHYPHRON Ba chiar aşa. 

SOCRATE Pentru că meseria lui este îngrijirea cailor. 

EUTHYPHRON Da. 

SOCRATE Şi nici de cîini nu ştie oricine să aibă grijă, ci numai 
vînătorul. 

EUTHYPHRON Aşa e. 

SOCRATE Pentru că vinătoarea e într-un fel şi îngrijirea 
cîinilor. 

EUTHYPHRON Da. 

SOCRATE lar văcarul se îngrijeşte de boi. 

EUTHYPHRON Desigur. 

SOCRATE lar pietatea şi evlavia sînt grija faţă de zei; aşa 
spui? 

EUTHYPHRON întocmai. 


SOCRATE însă orice îngrijire are în vedere unul şi acelaşi 
lucru: şi anume binele şi folosul celui îngrijit, după cum, de 
pildă, caii îngrijiţi de priceperea grăjdarului trag de aici un folos 
şi se desăvirşesc; oare nu crezi? 

EUTHYPHRON Ba da. 

SOCRATE La fel şi cîinii, şi boii, şi toate celelalte asemenea 
lor; toţi trag foloase de pe urma priceperii celui ce-i îngrijeşte. 
Sau poate crezi că îngrijirea urmăreşte vătămarea celui îngrijit? 

EUTHYPHRON Pe Zeus, nu cred una ca asta. 

SOCRATE Ci folosul? 

EUTHYPHRON Cum altfel? 

SOCRATE Atunci şi pietatea, fiind grija faţă de zei, aduce un 
folos zeilor şi-i desăvirşeşte? Ai fi în stare să spui că ori de cite 
ori faci un lucru pios îl desăvirşeşti pe vreunul dintre zei? 

EUTHYPHRON Sigur că nu, pe Zeus. 

SOCRATE Nici eu nu cred că asta vrei să spui, Euthyphron ; 
departe de mine; dar tocmai de aceea te-am întrebat ce înţelegi 
prin grija faţă de zei, pentru că nu puteam crede că aşa ceva 
înţelegi. 

EUTHYPHRON Şi pe bună dreptate, Socrate; căci nu aşa ceva 
vreau să spun. 

SOCRATE Bine; dar atunci ce fel de grijă faţă de zei ar fi 
pietatea? 

EUTHYPHRON Aceea pe care o au sclavii faţă de stăpini, 
Socrate. 

SOCRATE înţeleg; ar fi un fel de slujire a zeilor, pare-se. 

EUTHYPHRON Chiar aşa. 

SOCRATE Dar poţi să-mi spui: slujitorii doctorilor36 pentru 
îndeplinirea cărui lucru îi slujesc; nu crezi că în vederea 
sănătăţii? 

EUTHYPHRON Ba da. 

SOCRATE Aşa? Dar slujitorii constructorilor de corăbii ce 
urmăresc să înfăptuiască slujindu-i? 

EUTHYPHRON E limpede, Socrate; — corăbii. 

SOCRATE Şi ai zidarilor — case? 

EUTHYPHRON Da. 

SOCRATE Spune-mi atunci, preabunule: Slujirea zeilor e o 
slujbă pentru îndeplinirea cărei fapte? Căci e limpede că ştii, de 
vreme ce spui că te pricepi la ale zeilor mai bine decit oricare 
altul? 


EUTHYPHRON Şi spun adevărul, Socrate. 

SOCRATE Atunci spune-mi, pe Zeus, care e acea 
preafrumoasă faptă pe care zeii o săvirşesc folosindu-se de 
slujba noastră?37. 

EUTHYPHRON Fac multe şi frumoase fapte, Socrate. 

SOCRATE La fel şi comandanții de oşti, dragul meu; totuşi ai 
putea spune cu uşurinţă că fapta lor de căpetenie este victoria 
în război; sau nu? 

EUTHYPHRON Cum să nu? 

SOCRATE Multe lucruri frumoase fac şi ţăranii, cred eu; totuşi 
fapta lor de căpetenie este că fac pămîntul să ne dea roade. 

EUTHYPHRON întocmai. 

SOCRATE Spune-mi atunci: dintre multele lucruri frumoase 
pe care le fac zeii, care e fapta lor de căpetenie? 

EUTHYPHRON Doar ţi-am spus cu puţin înainte, Socrate, că e 
destul de greu să înţelegi cu de-amănuntul aceste lucruri; acum 
îţi spun însă doar atit: dacă cineva ştie să spună şi să facă 
lucruri plăcute zeilor, rugindu-se şi aducînd jertfe, acest lucru 
înseamnă pietate şi astfel de fapte apără gospodăriile oamenilor 
şi obştea oricărei cetăţi; iar faptele potrivnice celor plăcute 
zeilor sînt potrivnice evlaviei şi acestea dau peste cap şi duc la 
pieire totul. 

SOCRATE Dacă voiai, Euthyphron, îmi puteai spune multe în 
puţine cuvinte despre ce era de căpetenie în întrebările mele; 
numai că n-ai bunăvoință să mă înveţi, e limpede. Căci şi acum 
nu mai aveai decit un pas pînă la locul acela, cînd te-ai abătut 
din drum; dacă-mi răspundeai, aş fi aflat în chip îndestulător ce 
este pietatea. Acum însă, de vreme ce îndrăgostitul trebuie să-l 
urmeze pe cel iubit oriunde l-ar duce acesta38, te întreb din 
nou: ce spui tu că este pios şi ce e pietatea; nu cumva eo 
anume ştiinţă de a aduce jertfe şi rugăciuni? 

EUTHYPHRON Ba da. 

SOCRATE Dar oare să jertfeşti nu înseamnă să dăruieşti ceva 
zeilor, iar să te rogi — să le ceri ceva? 

EUTHYPHRON Chiar aşa, Socrate. 

SOCRATE Atunci, potrivit acestor vorbe, pietatea ar fi ştiinţa 
de a cere şi de a da zeilor. 

EUTHYPHRON Ai prins foarte frumos ce voiam să spun, 
Socrate. 

SOCRATE Pentru că sînt pătimaş după înţelepciunea ta, 


dragul meu, şi mintea îmi stă la pîndă de teamă să nu se 
risipească un strop măcar din ceea ce spui; lămureşte-mă, însă, 
ce fel de slujbă e aceasta faţă de zei: să le ceri şi să le dai, spui 
tu? 

EUTHYPHRON Da. aşa. 

SOCRATE Dar să le ceri cum se cuvine nu înseamnă să le ceri 
cele de care avem nevoie de la ei? 

EUTHYPHRON Ce altceva? 

SOCRATE lar să le dai cum se cuvine înseamnă să le dai în 
schimb cele de care se întîmplă să aibă ei nevoie de la noi? Căci 
ar fi o lipsă de pricepere să aduci în dar lucruri de care cineva n- 
are nici o nevoie. 

EUTHYPHRON Adevărat, Socrate. 

SOCRATE Atunci pietatea ar fi un fel de negustorie între 
oameni şi zei?39. 

EUTHYPHRON Negustorie, dacă aşa-ţi place să o numeşti. 

SOCRATE Nu-mi place deloc dacă nu e adevărat. Spune-mi, 
ce folos trag zeii din darurile pe care le iau de la noi? Ce ne dau 
ei e limpede pentru oricine; căci nu avem nimic bun care să nu 
ne fie dat de ei; dar din cele pe care ei le primesc de la noi, ce 
folos au? Sau sîntem cu atît mai pricepuţi decit ei la negustorie 
încît luăm de la ei toate cele bune iar ei de la noi — nimic? 

EUTHYPHRON Dar tu crezi, Socrate, că zeii au vreun folos din 
cele pe care le primesc de la noi? 

SOCRATE Atunci ce ar putea însemna darurile noastre faţă de 
zei? 

EUTHYPHRON Ce altceva îţi închipui, decit respect şi un 
semn de cinstire, şi, cum ţi-am spus adineaori, un lucru plăcut 
lor. 

SOCRATE Atunci ce e pios e plăcut zeilor, Euthyphron, dar nu 
folositor, nici drag? 

EUTHYPHRON Ba eu cred că le e în primul rînd drag. 

SOCRATE Atunci aceasta ar însemna pietatea, pare-se : Ceea 
ce e iubit de zei. 

EUTHYPHRON Neapărat. 

SOCRATE Şi vorbind aşa, te mai miri dacă ţi se pare că 
vorbele nu-ţi stau locului, ci pornesc la plimbare, şi vei da vina 
pe mine, că sînt Dedal care le fac să pornească; cînd tu eşti mult 
mai iscusit decit Dedal pentru că le faci să se învirtă în cerc! 
Oare nu-ţi dai seama că raţionamentul nostru, făcînd un ocol, a 


ajuns în acelaşi loc? Doar îţi aduci aminte că mai înainte am 
ajuns la încheierea că ceea ce e pios nu e tot una cu ce e iubit 
de zei, ci sînt lucruri deosebite ; sau nu-ţi aminteşti? 

EUTHYPHRON Ba da. 

SOCRATE Acum însă nu-ţi dai seama că spui: Ceea ce iubesc 
zeii, acel lucru e pios; aceasta e oare altceva decit ceea ce e 
iubit de zei? Sau nu? 

EUTHYPHRON Ba chiar asta e. 

SOCRATE Deci, sau n-a fost bună hotărîrea noastră de 
adineaori, sau, dacă a fost bună, nu e drept ce spunem acum. 

EUTHYPHRON Aşa se pare. 

SOCRATE Atunci trebuie s-o luăm de la început şi să 
cercetăm ce este pietatea; pentru că nimic nu mă poate speria 
aşa încît să mă las de bună voie păgubaş înainte de a învăţa. 
Dar să nu mă dispreţuieşti, ci încordîndu-ţi mintea în fel şi chip, 
cît poli mai bine, spune-mi acum adevărul ; căci dacă îl cunoaşte 
vreun om pe lume, tu eşti acela şi, ca şi lui Proteu40, nu trebuie 
să ţi se dea drumul pînă ce nu-l spui. Căci dacă n-ai cunoaşte 
limpede ce e pietatea şi impietatea, n-aveai cum să te apuci, 
pentru o slugă, să învinuieşti de omor pe un bătrîn, care e şi 
tatăl tău, ci te-ai fi temut de zei, fiind în primejdie să calci 
dreptatea prin această faptă, şi totodată te-ai fi ruşinat de 
oameni; acum însă văd bine că eşti încredinţat că ştii limpede ce 
e pios şi ce nu; spune-mi, dar, preabunule Euthyphron, şi nu 
ascunde ce gîndeşti. 

EUTHYPHRON Altă dată, Socrate; căci acum mă grăbesc şi e 
timpul să plec41. 

SOCRATE Ce faci, prietene? Pleci şi mă azvirli la pămînt din 
înaltul speranţei pe care o nutream ca, învăţind de la tine ce e 
pios şi ce nu, să scap de acuzaţia lui Meletos, arătîndu-i că 
datorită lui Euthyphron am devenit învăţat în cele divine şi că 
nici nu vorbesc la întîmplare, nici nu născocesc, din neştiinţă, în 
aceste privinţe; iar tot restul vieţii să mi-l pol trăi, de acum 
înainte, mai bine42. 


NOTE 


1 Euthyphron e considerat unul din dialogurile de tinereţe ale 
lui Platon. Ca şi Apărarea şi Criton, are drept scop reabilitarea 
figurii lui Socrate; o încercare de a explica atenienilor învăţătura 
şi comportarea lui. Se crede că a fost compus înainte de 390, 
mai probabil prin 396 — 395. Interlocutorul lui Socrate e cel mai 
indicat pentru o discuţie despre pietate. Prezicător de oarecare 
renume la Atena, chiar dacă uneori era luat în ris, după cum se 
plinge el însuşi în dialogul de faţă (3 b), Euthyphron din 
Prospalte reprezintă cu  intransigentă convingere linia 
tradiţională, populară şi oficială a religiei ateniene, la care 
majoritatea spiritelor luminate ale vremii nu mai pot adera. 
Personajul e cunoscut din dialogul lui Platon (cf. şi Cra., 396 d, 
428 c, 399 e). Se consideră că informaţiile oferite de Plutarh (De 
Genio Socratis, c. 10), Noumenios (la Eusebios, Prep. Evang,, 
XIII, 5) şi Diogenes Laertios (II, 29) provin tot din această sursă. 

Convorbirea e presupusă a avea loc în 399, cu citeva zile 
înainte de procesul lui Socrate. 

2 Dialog peirastic: de la gr. netpâuw, „a încerca, a cerceta". 

3 Lykeion: gimnaziu situat în partea de nord-est a Atenei, 
lîngă templul lui Apollo Lykeios. Va deveni celebru prin faptul că 
acolo avea să-şi ţină lecţiile Aristotel. 

4 Arhontele-basileu: magistrat superior cu atribuţii 
religioase şi parţial juridice. Sediul său era ń oroâ Tov BaotAtuwc 
— porticul arhontelui-basileu; se pare că acolo erau afişate legile 
şi decretele. 

5 în greceşte, opoziţia între tkn, „proces privat" şi 
YPaApĂ, „acțiune publică". Ofensa adusă religiei de stat 
constituie la Atena obiectul unei urmăriri publice, pe cînd 
învinuirea de omor ţine de dreptul privat. Pentru amănunte 
despre proces, vezi Apărarea lui Socrate. 

6 Pentru a scoate în relief nevinovăția lui Socrate, Platon 
arată, de cite ori are ocazia, că acum, la 70 de ani, e pentru 
prima dată cînd acesta are de-a face cu justiţia (cf. Ap., 17 d). 

7 Meletos: poet tragic cunoscut mai degrabă prin rolul său de 
acuzator în procesul lui Socrate (cf. Ap., 19 b, 24 c etc.). 

8 Attica era împărţită (de la reformele lui Clistenes) în 
100 de circumscripţii teritoriale numite „deme" (5fuoc). La 
numele propriu al cetăţeanului atenian se adăuga şi demoticul 
— numele demului din care făcea parte. 


9 „A începe cu Hestia": expresie proverbială grecească 
cu sensul, probabil, de „a strica ce e mai bun". Hestia era 
zeitatea protectoare a căminului. 

10 Socrate îşi exprimă deseori convingerea de a avea o 
divinitate ocrotitoare, numită de el daimon, manifestată sub 
forma unui glas interior care i se opune în momentul în care ar fi 
pe punctul de a face o faptă rea. La aceasta se referă unul din 
capetele de acuzare ale procesului: „Socrate introduce zei noi" 
(Ap., 24 c. Cf. şi Ale. 1, 124 c, Euthd., 272 e, Phdr., 242 b). 


11 Adunarea Poporului (Ecclesia) cuprindea pe toți 
cetăţenii în stare să poarte armele. 
12 Lui Socrate îi place să accentueze că el se află la 


dispoziţia oricui vrea să stea de vorbă cu el, fără a pretinde 
plată pentru aceasta, în opoziţie cu sofiştii care cereau pentru 
lecţiile lor sume uriaşe. 

13 Procesul de omor intentat de Euthyphron propriului 
său tată va fi făcut prea multă vilvă la Atena pentru a putea fi 
inventat de Platon. Cercetătorii socotesc că e vorba de un fapt 
istoric şi discută asupra motivaţiei lui. Unii consideră că 
Euthyphron e minat de simţul dreptăţii, de dorinţa de a-l 
răzbuna pe cel ucis (Geach, p. 370); după alţii e vorba de o 
simplă formalitate, un act simbolic pentru a înlătura pîngărirea 
care apasă asupra familiei ca urmare a omorului (Taylor). în 
sfîrşit, alţii văd în aceasta dovada îngustimii de minte a lui 
Euthyphron care îşi pune în practică principiile în mod mecanic 
(Galii). 


14 Suficienţa, mulţumirea de sine, e o trăsătură comună 
a „victimelor" lui Socrate. 
15 Se presupune că Euthyphron şi tatăl său făceau parte 


din garnizoana de colonişti atenieni aşezată la Naxos. Cum 
Atena a pierdut această cleruhie în 404, incidentele relatate n- 
au putut avea loc decit înainte de această dată. S-a încercat să 
se motiveze, ingenios dar nu foarte concludent, distanţa de cel 
puţin cinci ani dintre omor şi proces (404 — 399). 

16 Exeget: la Atena, interpret oficial al riturilor şi 
obiceiurilor sacre. Tatăl lui Euthyphron cere indicaţii asupra 
modului în care trebuie săvirşită purificarea de crimă. 

17 Traducerile româneşti de pînă acum folosesc 
atit „.pietate" cit şi „evlavie", „sfinţenie“ pentru a reda cuvîntul 
grecesc tÓ 6otov. Socotind că „evlavie" are un sens pe deo 


parte prea restrins (referitor la raportul direct al omului cu 
divinitatea, şi mai ales la cult) şi pe de altă parte prea colorat 
stilistic (apropiat de „rîvnă"), am preferat să-l păstrăm pentru 
redarea lui evocfeta. Opoziția centrală a dialogului: tÓ 6otov — 
tO &v6oov am redat-o prin „pietate/impietate". în privinţa 
adjectivelor corespunzătoare, nu există în româneşte un 
antonim al lui „pios" din aceeaşi rădăcină. Am folosit aşadar 
termenul „nelegiuit". Deci: „pietate/impietate"; „,„pios/nelegiuit". 

18 Cf. Ap., 19 b etc. 

19 în acest pasaj se află în sîmbure teoria Ideilor. Socrate îi 
cere lui Euthyphron să-i spună care este to ei6oc, elementul 
stabil, dincolo de aparențele multiple, care face ca fapta pioasă 
să fie pioasă iar cea nelegiuită — dimpotrivă. Comentatorii 
preferă, în general, traducerea „formă". S-a discutat dacă e deja 
vorba de Idee în sensul platonic sau se păstrează sensul curent 
al cuvîntului, dacă „e vorba de logică sau de ontologie". Ar fi o 
distincţie făcută dintr-un punct de vedere istoric, dar imposibilă 
înainte de Aristotel (Friedlander, p. 78). 

20 Acest mod de a discuta e caracteristic pentru 
dialogurile de tinereţe ale lui Platon. S-a pus sub semnul 
întrebării legitimitatea pretinderii cu orice preţ a unei definiţii 
formale ca unică posibilitate de a elucida termenii unei discuţii. 
Deşi a stimulat cercetarea, pretenţia ar fi eronată, ca şi refuzul 
de a ajunge la sensul unui termen prin exemple. Procedeu! ar 
putea avea şi urmări morale negative asupra interlocutorului 
neavizat, în cazul în care discuţia ajunge la o aporie (Geach, p. 
371 sq.). 

21 Euthyphron încearcă să definească noţiunea printr-un 
exemplu, fără a vedea necesitatea unei abstrageri la care să se 
poată referi în situarea unei fapte. „Seninătatea" egoismului său 
a fost pusă în legătură cu formula sofiştilor: „Omul e măsura 
tuturor lucrurilor" (v. Friedlander, p. 77). 

22 Zeul Uranos îşi închide fiii în Tartar; singurul dintre ei 
care are curaj să se răzvrătească este Cronos, care îl şi învinge. 
Temiîndu-se apoi să nu păţească la fel din partea fiilor săi, îi 
înghiţea îndată ce se năşteau. Soţia sa, Rhea, reuşeşte să-l 
scape şi să-l ascundă pe unul dintre copii, pe Zeus, dîndu-i lui 
Cronos să înghită un pietroi înfăşurat în scutece. Zeus îl învinge 
pe Cronos şi-i ia puterea. 

23 Socrate nu poate accepta mitologia curentă, 


biografiile tradiţionale, care pun pe seama zeilor tot felul de 
fapte reprobabile. 

24 Philios: epitet al lui Zeus, în calitatea lui de divinitate 
a prieteniei. 

25 Panateneele erau sărbători celebrate din patru în patru 
ani în cinstea zeiţei Atena. Partea esenţială a sărbătorii era 
marea procesiune care aducea Atenei darurile poporului. în 
fruntea alaiului era purtată o pînză brodată, la care lucraseră 
timp de nouă luni femeile din familiile cele mai nobile din oraş; 
broderia reprezenta lupta dintre zei şi giganţi. Cu acest peplos 
era apoi îmbrăcată statuia zeiţei. 

26 Se face, poate pentru prima dată, distincţia între 
problemele de fapt, pentru care există o modalitate de decizie, 
unanim acceptabilă, şi problemele de valoare (etică) pentru care 
n-ar exista criterii. Absolutizarea distincţiei a dus la ideea falsă a 
imposibilității raţionale a consensului moral. (Geach, p. 373 sq.). 

27 Hefaistos era după legendă fiul lui Zeus şi al Herei. 
Pentru că s-a născut slab şi infirm, Hera l-a azvinlit pe Pămînt. 
Pruncul a căzut în valuri şi a fost crescut de zeițele mării. 
Făcîndu-se mare, a hotărit să se răzbune pe mama sa. A făcut 
un tron de aur foarte frumos şi i l-a trimis ; cînd aceasta s-a 
aşezat, a fost cuprinsă de lanţuri puternice pe care nu le-a putut 
sfărima nimeni. Hefaistos a refuzat s-o elibereze şi numai 
Dionysos, îmbătindu-l a reuşit să-l ducă în Olimp, în acest scop. 

28 Este vorba de opoziţia între diateza activă şi pasivă. 
Neexistînd încă o terminologie gramaticală sistematică, Platon e 
nevoit să recurgă la exemple. 


29 Se va ajunge la o aporie; cauza ei a fost văzută în 
mod diferit: o incoerenţă logică (Friedlander, p. 80 — confuzia 
între ovoia şi náðoç Ti — sau, pe alte criterii, Geach); 


acceptarea unei determinări dinafară pentru pietate, deşi este o 
comportare umană (Wilamowitz, p. 76; Friedlander, p. 80) — n- 
ar trebui uitat totuşi că e vorba de o comportare umană față de 
„altceva" decît omul! Cauza aporiei ar putea fi şi o incoerenţă în 
cadrul sistemului platonic de concepții asupra divinității. Dacă 
zeii iubesc ce e pios pentru că e pios, înseamnă că trebuie 
admis un criteriu extern de referință. Dacă zeul ar fi conceput, în 
mod consecvent, ca principiu al Binelui, deci şi al Piosului, etc., 
atunci definirea ar fi inversă: ootov, „pios"; '6rL OEOQAÁG, 
„pentru că e iubit de zei", dar aceasta n-ar fi o definiţie, ci doar 


o însuşire, sau, cel mult, un gen proxim. S-ar fi putut evita însă 
aporia. 

30 Dedal, meşter legendar căruia grecii îi atribuiau tot 
felul de născociri minunate, printre care şi statui care prindeau 
viaţă. Socrate, fiu de sculptor, se ocupase şi el cu sculptura în 
tinereţe; se poate, aşadar, considera descendent al lui Dedal! 

31 Tantal, rege legendar din Sipylos, fiul lui Zeus. Posesor 
de bogății fabuloase, şi-a atras asupră-şi mînia zeilor prin trufia 
sa şi prin nelegiuirile săvirşite. A fost aruncat în Hades şi osîndit 
să sufere de sete şi foame, avind în faţă mîncare şi băutură la 
care nu putea să ajungă. 

32 Se ajunge din nou la o aporie, deşi definiţia e sugerată 
chiar de Socrate. Unii au văzut cauza ei în acceptarea unei 
fragmentări a dreptăţii (Goldschmidt, p. 59). Mai degrabă e 
vorba de reducerea religiei la cult — în forma mecanică pe care 
o concepe Euthyphron. 

33 Altfel spus, sfera noţiunii de pios se include în sfera 
noţiunii de drept şi nu invers. 

34 Versurile fac parte din Cînteccle Cypriene ale poetului 
epic Stasinos. 

35 Altă delimitare a sferelor apare în Gorgias, 507 b: 6ikatov 
TÓ nepi AVƏPÚÓTNOLG TÁ NPOOĂKOVTIA NPĂTTELV, OOLOV TÓ nepi 
Əsoúç — „Dreptatea înseamnă să faci cele cuvenite față de 
oameni, pietatea — față de zei". 

36 „Slujitorii" doctorilor, constructorilor de corăbii, etc. sînt 
aici ucenicii, ajutoarele lor. 

37 în acest dialog se exprimă doar dezaprobarea față de 
religia tradiţională care admite dezordine şi arbitrar în lumea 
zeilor. E numai sugerată ideea, dezvoltată mai tirziu, a unui 
Demiurg care creează Perfecţiunea şi Ordinea şi la acţiunea 
căruia omul, după puterea lui, colaborează (cf. Lg., 716 c, 
Tht176 b). 


38 Expresie proverbială. Socrate e îndrăgostit de ştiinţa 
pe care, de bună seamă, o va fi posedînd Euthyphron! 
39 Euthyphron pune semn de egalitate între pietate şi 


cult, iar pe acesta din urmă îl concepe ca pe o tehnică a obţinerii 
de foloase. De aici sarcasmul lui Socrate, pe care îngusta minte 
a interlocutorului său nici nu-l percepe. 

40 Proteu, zeitate marină înzestrată cu o înţelepciune şi 
cu un dar profetic cu totul remarcabile. Era însă foarte greu să-l 


prinzi pentru a-i cere sfatul, datorită capacităţii sale de a-şi 
schimba în nesfirşite chipuri înfăţişarea. 

41 Ca şi în celelalte dialoguri de tinerețe, nici aici nu se 
ajunge la o concluzie. Socrate, de altfel, nici nu urmăreşte să 
formuleze o definiţie, ci să spulbere prejudecățile din mintea 
interlocutorilor, să-i facă să-şi dea seama că nu ştiu; acesta fiind 
primul pas, indispensabil, pentru a ajunge la adevăr. 

42 Căutarea unei definiţii nu rămîne niciodată pentru 
Socrate numai pe planul raţiunii, ci e un prim pas într-o 
angajare etică. Cf. Grg., 512 e: ov tÓ Cnv mepi mAeioTov 
noinTéov, GAAG To ev înv — „Nu a trăi trebuie socotit cel mai 
însemnat, ci a trăi frumos". 


